ইন্দর কুমারের ‘সুপার নানি’ ছবিতে অভিনয় করছেন রেখা। সেই ছবির সেট থেকে তোলা ছবি দেখলে বোঝা যায়, ‘শোলা শাওন’-এর রেখা আর ‘সুপার নানি’র রেখার মধ্যে কতটা ফারাক। নিজের কাছে সেই সরল অঙ্কের হিসাবটা এত স্বচ্ছ বলেই হয়তো অনায়াসে চমকে দিতে পারছেন আজও। পাশাপাশি না-জানা, না-বলা এক রেখাকে ঢেকে রেখেছেন নিজের তৈরি এক আস্তরণের আড়ালে। যার পেছনে ঘাই মারছে বহু না-বলা কথা। আর তাঁর বাস্তব জীবনের সিলসিলাকে নিয়ে না-উত্তর দেওয়া প্রশ্নের বিহ্বলতা ও তার উষ্ণতা। সেখানেই কি রেখা-রহস্যের আশ্চর্য প্রাণভোমরা শুয়ে আছে?